মালয়েশিয়ায় ময়লার স্তূপে মিলল ব্যাগ ভর্তি বাংলাদেশি পাসপোর্ট
রাজধানী কুয়ালালামপুরের দামানসারা এমপিআর সিটি মলের একটি রেস্টুরেন্টের পাশের ময়লার স্তূপ থেকে পরিত্যক্ত অবস্থায় ব্যাগ ভর্তি বাংলাদেশি পাসপোর্ট পাওয়া গেছে। সোমবার সকালে বাংলাদেশি শরিফুল আলম নামে এক বাংলাদেশি গোপন সংবাদের ভিত্তিতে ময়লার ওই স্তূপ থেকে একটি ব্যাগ উদ্ধার করেন।







এসময় ব্যাগের ভেতর ৯০টি বাংলাদেশি পাসপোর্ট পাওয়া যায় বলে জানান শরিফুল। শরিফুল আলম পাসপোর্ট গুলো বাংলাদেশ হাইকমিশনে নিয়ে গেলে প্রথমে পাসপোর্ট গুলো জমা নিতে অস্বীকার করেন সংশ্লিষ্টরা। দীর্ঘক্ষণ অপেক্ষার পর এক পর্যায়ে শরিফুলের একটি লিখিত আবেদনের মাধ্যমে পাসপোর্ট গুলো জমা নেন দূতাবাসের সংশ্লিষ্ট কর্মকর্তারা। কেনইবা পাসপোর্ট গুলো ময়লার স্তূপে ফেলা হলো তা নিয়ে তিন দিন ধরে সমালোচনার ঝর বইছে কমিউনিটির মধ্যে।




এ দিকে পরিত্যক্ত শতাধিক পাসপোর্টে কোনো ভিসা পাওয়া না গেলেও মালয়েশিয়া সরকারের দেয়া রি-হিয়ারিং এর বৈধ প্রকল্পের মাধ্যমে রেজিস্ট্রেশনের কাগজপত্র এবং সে দেশের অভিবাসন বিভাগের কাগজপত্র পাসপোর্টের সঙ্গে ছিল।
প্রবাসী শরিফুল আলম জানান, রবিবার সন্ধ্যায় স্থানীয় একজন নাগরিক রেস্টুরেন্টের ময়লা ফেলার নির্দিষ্ট একটি ড্রামে একটি ব্যাগ ভর্তি কিছু ফেলে যাওয়ার সময় একজন বাংলাদেশি দেখতে পায়। এসময় ঐ বাংলাদেশি আরেক বাংলাদেশি শরিফুল আলমকে রবিবার রাতে জানালে সোমবার সকালে ময়লা ড্রামের ভেতর থেকে একটি ব্যাগ উদ্ধার করে।
এসময় কৌতূহল জাগলে ব্যাগটি খুলে বাংলাদেশি পাসপোর্ট দেখতে পান। এ বিষয়ে সুষ্ঠু তদন্তের দাবি তুলেছেন কমিউনিটির নেতারা।

রাজধানী কুয়ালালামপুরের দামানসারা এমপিআর সিটি মলের একটি রেস্টুরেন্টের পাশের ময়লার স্তূপ থেকে পরিত্যক্ত অবস্থায় ব্যাগ ভর্তি বাংলাদেশি পাসপোর্ট পাওয়া গেছে। সোমবার সকালে বাংলাদেশি শরিফুল আলম নামে এক বাংলাদেশি গোপন সংবাদের ভিত্তিতে ময়লার ওই স্তূপ থেকে একটি ব্যাগ উদ্ধার করেন।